  Григорий Фомин Анжелика Тихонова корреспондент 0+ «Удмурт нылкышно кенеш» огазеяськон нылкышно киужлы сӥзем туспуктэмъёсъя «Чибориё» марафон ялӥз. Со сярысь огазеяськонлэн «ВКонтакте» мерлыко вотэсысь бамаз ивортӥзы. Марафонэз Россиын калыкъёслэн лулчеберет кылёсбурзылэн арезлы сӥзизы. « Гажано кибашлы нылкышноос, тэк пукыны чидасьтэмъёс, киужен вырыны яратӥсьёс, ӧтиськом пыриськыны «Чибориё» фотомарафонамы. Возьмаськомы керттэм, пужъятэм, вурем, вӧлэм яке мукет амалъёсын пӧрмытэм киужъёсыныды туспуктэмъёстэс. Озьы ик тупалозы корка но бакча котыръёстэс шулдыр карон понна лэсьтылэм ужъёсты » фотомарафонэз радъясьёс Марафонэ пинал нылъёс но, нылкышноос но, песянайёс но пыриськыны быгато, уго ужрад куинь ӧръя ортче: «Кибашлы песянай»; «Кибашлы анай»; «Кибашлы дыды». Отчы пыриськон понна кулэ быдэстэм киужъёсты туспуктыны, сое мерлыко вотэсысь ас баме поттыны. Одно ик #Удмуртнылкышнокенеш #Чибориё #ЗарниФотомарафон хештегъёс пуктоно. Устоосыз кибашлыос сярысь элькун газетъёсы гожтозы. Марафон 15-тӥ гудырикошконозь кыстӥськоз. Тодэ вайытом, Глазкарын куиськисьёслэн вожвылъяськонзы ортчоз.  Тегъёс: удмуртъёс Удмуртия Удмуртнылкышнокенеш нылкышноос киуж  